b'\n_START_ARTICLE_\nFougeres (grad)\n_START_PARAGRAPH_\nTo staro gospostvo v Bl\xc3\xa9soisu se prvi\xc4\x8d omenja 1030. 1334 ga je kupil Gaucher de Faverois iz spremstva vojvode Orl\xc3\xa9anskega. \xc4\x8crni princ ga je 1356 oplenil in razvalil, pustil je le oglat osrednji stolp. Grad je kroni pridobil \xc5\xa1ele Karel VII. leta 1429 na poti v Reims. 1438 se je Jeanne-de-Faverois poro\xc4\x8dila s Pierrom de Refugeem, visokim svetovalcem za finance Karla VII. In Ludvika XI. Slednji ga je pooblastil, naj grad prezida. Pierre de Refuge ni sledil zgledu tedanjih razko\xc5\xa1nej\xc5\xa1ih rezidenc (Blois, Loches, Amboise) in je iz previdnosti grad mo\xc4\x8dno utrdil, tako da je \xc5\xa1e danes zgled voja\xc5\xa1ke arhitekture 15. stoletja. Nekdaj je grad obdajal tudi obrambni jarek, v katerega se je stekal bli\xc5\xbenji potok Bi\xc3\xa8vre.'